
Fără să ia în considerare eventualele implicaţii etice, 
morale şi legale, oamenii de ştiinţă prognozează că prin 
jurul anului 2050 ne vom putea îmbunătăţi creierul cu 
accesorii IT. Moartea fizică va fi de domeniul trecutului, 
afirmă aceştia. Oamenii vor avea posibilitatea clonării 
digitale, iar clonele vor exista şi după moarte, prin 
consimţămînt şi acceptare în masă, putînd interacţiona cu 
cei vii. Ipoteza provoacă deja controverse etice majore. Un 
recent sondaj realizat în SUA (de unde au plecat toate 
relele în lume), cu privire la resurecţia digitală, arată că 
reacţia socială a fost una de acceptare a existenţei după 
moartea în lumea virtuală. Ce înseamnă, potrivit ştiinţei, o 
clonă digitală? Este o replică virtuală a unei persoane, 
creată din multitudinea de date şi imagini înmagazinate de- 
a lungul vieţii fizice, o hologramă cu care putem 
interacţiona, ca şi cum încă ar trăi. Cercetătorii merg pe 
premisa falsă că pentru cei care au pierdut o persoană 
dragă, interacţiunea cu clona persoanei pierdute ar fi o 
alinare. Pe de altă parte, clonarea digitală fără 
consimţămînt poate duce la încălcarea intimităţii prin 
expunerea datelor personale sau ar putea provoca haos şi 
manipulare telecomandată în lumea viitorului. Resurecţia 
digitală promite că o mare parte a creierului uman va 
continua să trăiască în spaţiul virtual după moartea fizică, 
putînd fi încărcată pe suport electronic. Înseamnă că vom 
putea merge la propria înmormîntare, iar creierul la hard va 
fi cea mai vîndută consumabilă a viitorului! Bogătaşii şi săracii cu duhul de la vîrful planetei vor avea, 
cum s-ar spune, creier reîncărcabil, asemenea telefonului mobil. 

Apropo de sintagma „creier la hard”, într-un interviu din 2012 cu scriitorul science-fiction, Alexandru 
Mironov, publicat în volumul „Dialoguri privilegiate”, i-am solicitat un punct de vedere cu privire la 
creierul uman şi la transformările viitorului care vor ţine de evoluţia speciei umane. Răspunsul 
domniei sale, sună ca o reală profeție: „Cel mai mare mister al Universului este creierul uman şi aşa 
va rămâne, pentru multe, multe milenii. Bineînţeles, se va conecta direct la sistemele de computere şi 
se va «împrieteni» cu Inteligența Artificială (I.A.) - Raymond Kurzweiller chiar apreciază că în jur de 
2040 Omul Bionic, combinaţie de protoplasmă şi I.A. va fi pieton obişnuit pe ulițele Satului Planetar”. 


Odată cu punerea pe piaţă a inteligenţei artificiale, oamenii de ştiinţă susţin că economia lumii şi cele 
mai importante sectoare de activitate vor funcţiona fără aport uman, roboții vor înlocui forţa de muncă, 
fiind capabili să genereze suficiența traiului, iar taxele, impozitele şi creditele vor deveni istorie. Zilele 
trecute, la Las Vegas, tirgul viitorului „Consumer Electronics Show 2024”, giganţii tech au prezentat 
cele mai avansate produse futuriste, televizoare complet transparente, P.C.-ul fără monitor, doar cu 
ochelari, roboţi-asistenţi bazaţi pe inteligenţa artificială şi maşini zburătoare, care solicită punerea pe 
piaţă în anii următori. 


În pofida generoaselor perspective de tip S.F., politicile drastice de decimare aplicate fiinţelor umane, 
războaiele, pandemiile şi sărăcia vor face ca mulţi să nu supravieţuiască momentului unor astfel de 
scenarii S.F. Nu e de glumit cu ipoteza creierului la hard, cu inteligenţa artificială, cu paşii repezi ai 
tehnologiei informaţionale, însă eu cred în continuare că omul trăieşte cu surpriza S.F. la purtător: 
creierul biologic, realizat de cel mai mare OM de ştiinţă al Universului: Dumnezeu 


În urma anilor de cercetări, studii şi experimente, viitorologii au rezultate uimitoare, unele păstrate în 
secret deocamdată. Pe de altă parte, nu trebuie să fii profet ca să-ţi dai seama cite aberaţii pune pe 
piaţă ştiinţa, pe lîngă descoperirile utile, şi că niciodată omenirea nu va supravieţui ca robot. Ne place 
să visăm, de ce nu am accepta, măcar teoretic, că vom fi colegi cu roboții umanoizi într-un viitor 
apropiat. V-aţi pus întrebarea de ce încă în zonele virgine ale globului, unde progresul tehnologic 
(ordinator, hard, cip şi amprente digitale) nu a pătruns, nu se ştie de stres, supraponderalitate, 
depresie, gripă porcină, diabet, cancer, boli cardiovasculare, boli ale ficatului, tuberculoză, tiroidism, 
pandemii, de corupţie şi hoţie? Populaţia respectivelor zone geografice se hrăneşte cu produse 
naturale, neprocesate, fără aditivi toxici. Nu se spală pe dinţi cu fluor, nu au farmacii, nu iau 
medicamente de sinteză cu plasa, nu au lumină electrică, nu-i radiază telefoanele mobile, nu ţin cure 
de slăbire, nu iau viagra, nu plătesc taxe, nici impozite, nu au cuptoare cu microunde, nu au partide 
politice, nici presă aservită jivinelor, nu au rate la bănci, nici şomeri, nici vînzători de neam, nu trăiesc 
din publicitate mincinoasă. Lor nu le poţi furniza, nici pe gratis aspartam cancerigen, iniţium, uleiuri 
hidrogenate, nitrați de sodiu sau vaccinuri ucigaşe. Darămite să le vorbeşti despre creier la hard, 
carduri de sănătate cu cip şi alte minimaşinării diabolice de monitorizat omul. Chiar dacă nivelul lor de 
educaţie şi de informare este scăzut, nu sînt uşor de păcălit. Ei ştiu că produsele înţesate cu aditivi 
nu-i vor face mai fericiţi. Fericirea lor e traiul în armonie cu natura şi cu zeii lor. Chiar şi în ţările 
civilizate, tot mai mulţi oameni au intrat în posesia adevărului cu privire la caracterul malefic şi 
criminal al maşinăriei propagandistice din industriile alimentară şi farmaceutică, care au ca scop, 
conform noilor politici distructive via W.E.F. - Davos 2024, reducerea populaţiei globului şi 
îndepărtarea de armonia cu natura şi Creatorul suprem. Monştrii din umbră născocesc tot timpul 
practici noi de a reduce omul la tăcere. Statisticienii raportează că vinzările de băuturi carbogazoase, 
de alimente modificate genetic şi cele care conţin aditivi toxici, au scăzut drastic în ultima vreme. 
Marile corporaţii, interesate de creşterea propriului profit în detrimentul sănătăţii omenirii, îşi retrag 
oştile, obligate să caute alte pieţe, slab dezvoltate, unde nu se ştie încă de faptul că super-produsele 
lor sînt burduşite cu maladii letale. 

